### HASZNÁLAti szerződés

1. számú módosítása

amely létrejött egyrészről a

Martfű Város Önkormányzata

székhelye: 5435 Martfű, Szent István tér 1.

képviseli: Dr Kiss Edit polgármester

törzsszáma: 733018

adóigazgatási azonosító száma:15733012-2-16

bankszámlaszáma: 10700309-66893729-51100005

statisztikai számjele: 15733012-8411-321-16

mint átadó (a továbbiakban: Önkormányzat), valamint a

Klebelsberg Intézményfenntartó Központ

székhelye: 1051 Budapest, Nádor utca 32.

képviseli: Szutorisz-Szügyi Csongor tankerületi igazgató

adóigazgatási azonosító száma: 15799658-1-41

Előirányzat-felhasználási keretszámla száma: 10032000 00329307 00000000

ÁHT azonosítója: 335262

statisztikai számjele: 15799658-8412-312-01

mint átvevő (a továbbiakban: KLIK)

(a továbbiakban együtt: **Felek**) között alulírott helyen és napon a következő feltételekkel:

A felek a nemzeti köznevelésről szóló 2011. évi CXC. törvény (a továbbiakban: Nkt.) 13.§ (2) a) pontja alapján 2012. december 14-én átadás-átvételi megállapodást kötöttek, amelyben meghatározták a KLIK ingyenes használatába kerülő ingó és ingatlan vagyonelemek körét.

A köznevelési intézményeket az Nkt. *74.§ (4)* alapján az Önkormányzat működteti.

Az Nkt. 74.§ (6a) bekezdése alapján a működtetés feltételeit a Felek a feladatokhoz igazodó, egyedi szerződésben állapítják meg, mely szerződés 2013. február 15-én aláírásra került.

A szerződés hatályba lépése óta felmerült vitás kérdések elkerülése érdekében a működtetéssel kapcsolatos jogok és kötelezettségek pontos meghatározása szükséges, így Felek a közöttük 2013. február 15-én létrejött használati szerződést (továbbiakban: használati szerződés) az alábbiak szerint módosítják:

1. A használati szerződés 5. pontja helyébe a következő rendelkezés lép:

A Pedagógiai Programban, az intézmény(ek) szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat a használat tárgyát képező ingatlant – az intézményvezetővel legalább 15 nappal korábban történt egyeztetést követően – önkormányzati, egyéb helyi közösségi, kulturális rendezvények lebonyolítása céljából térítésmentesen használhatja, azt harmadik személy részére bérbe adhatja.

2. A használati szerződés 13. pontja helyébe a következő rendelkezés lép:

Az ingatlannal kapcsolatos tűzvédelmi, munkavédelmi és környezetvédelmi jogszabályokban foglalt dokumentumok elkészíttetése (szabályzatok, kockázatértékelés) az Önkormányzat feladata, az azokban foglalt előírások betartásáért és betartatásáért a KLIK felelős.

3. A használati szerződés 14. pontja az alábbiakkal egészül ki:

A felek e berendezések telepítését megelőzően külön írásbeli megállapodást kötnek, melyben rögzítik a berendezések működtetésével kapcsolatban felmerülő üzemeltetési, karbantartási költségeket, a működtetés felelősségi körét.

4. A használati szerződés 15. pontjának utolsó mondata helyébe a következő szöveg kerül:

A felek ezen hálózatok kiépítését megelőzően külön írásbeli megállapodást kötnek, melyben rögzítik a berendezések működtetésével kapcsolatban felmerülő üzemeltetési, karbantartási költségeket, a működtetés felelősségi körét.

5. A használati szerződés 17. pontja „a használatba adott” szövegrész után az „ingatlan” szövegrésszel egészül ki.

6. A használati szerződés 19. pontjában „Az Önkormányzat köteles gondoskodni a használatba adott” szövegrész után az „ingatlan” szövegrésszel egészül ki.

7. A használati szerződés 20. pontja helyébe a következő rendelkezés lép:

Az Önkormányzat köteles a működtetéssel kapcsolatos, a nemzeti köznevelésről szóló törvény végrehajtására kiadott 229/2012.(VIII.28.) Korm. rendelet 8. mellékletében foglalt közterheket, költségeket, díjakat viselni.

Az Önkormányzat vállalja, hogy az adatátviteli célú távközlés (internet) működéséhez szükséges telefonvonal alapdíját megfizeti.

A felek rögzítik, hogy a nem adatátviteli célú távközlési rendszer (telefon) oly módon került kiépítésre, hogy az Önkormányzat és valamennyi intézménye – beleértve az oktatási intézményeket is – azt egymás között ingyenesen használhatja, ezért e rendszer használatért kiszámlázott forgalmi díjakat a KLIK köteles megfizetni, tekintettel arra, hogy az üzemeltetéssel, működtetéssel kapcsolatos használat során forgalmi díjak nem keletkeznek.

8. A használati szerződés 21. pontja helyébe a következő rendelkezés lép:

Az ingatlan működéséhez szükséges anyagokat, árukat, eszközöket (takarítószerek, kézmosó, toalettpapír) – az intézményvezető írásbeli megrendelése alapján az Önkormányzat szerzi be, és adja át, melyet az intézményvezető írásban leigazol.

9. A használati szerződés 22. pontja helyébe a következő rendelkezés lép:

A külön jogszabályban meghatározott eszközök, taneszközök, felszerelések beszerzésének költségét az iskola igazgatójának javaslata alapján a KLIK – a költségvetésében erre a célra előirányzott keretösszeg erejéig – finanszírozza.

A felek megállapodnak abban, hogy a költségvetésükben szereplő, az oktatási intézmények fenntartásával, működtetésével kapcsolatos előirányzatokat, az előirányzatok tervezett felhasználását minden év január 31. napjáig egyeztetik.

Az Önkormányzat az intézmény működtetésével kapcsolatos költségvetési előirányzatok tervezése során az intézményvezető véleményét kikéri.

10. A használati szerződés 23. pontja helyébe az alábbi rendelkezés lép:

Az Önkormányzat gondoskodik a tulajdonában lévő taneszközök javításáról, karbantartásáról, a pótlásuk a KLIK kötelezettsége.

Felek megállapodnak abban, hogy az Uniós pályázaton nyert taneszközök javításáról, karbantartásáról, pótlásáról a pályázat fenntartási időszakában az Önkormányzat gondoskodik.

11. A használati szerződés 26. pontja hatályát veszti.

12. A használati szerződés 27. pontjában „az Önkormányzat előzetes írásbeli engedélye” szövegrész helyébe az „Önkormányzattal kötött írásbeli megállapodás” szövegrész kerül.

13. A használati szerződés 28. pontja hatályát veszti.

14. A használati szerződés 29. pontjának első mondata hatályát veszti.

15. A használati szerződés mellékletei e szerződés mellékletével – az általános iskolai testnevelés foglalkozások beosztása a Mártírok út 4. szám alatti tornacsarnokban - egészül ki.

Egyebekben a Felek között 2013. február 15-én kötött használati szerződés változatlan tartalommal él.

A felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Martfű, 2014………………………..

……………………………… …………………………….

Önkormányzat KIK

Ellenjegyzem: Ellenjegyzem:

………………………….. …………………………….

Önkormányzat KIK